Il
tribunâl aministratîf di Pau al à anulât la delibare che e
uficialize la lenghe basche intal comun di Uztaritze / Ustaritz,
intal Paîs Basc sot aministrazion francese. Il proviodiment al jere
stât fat bon dal consei comunâl a grande maiorance, ma il prefet
dal dipartiment dai Pireneus Atlantics lu à impugnât. La
aministrazion comunâl, vuidade de çampe patriotiche basche, e je
cumò in spiete di podê lei lis motivazions de sentence par decidi
ce fâ, ma intal framieç e à fat savê che e larà indenant cul
lavôr di normalizazion za inviât che al previôt la traduzion par
euskara di ducj i documents uficiâi e la formazion linguistiche dai
dipendents publics.
Font:
Naiz:,
27/01/15;
Le Figaro, 27/01/15
mlt_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn eus_Latn unk smo_Latn